CELEX: C2006/165/55
Language: el
Date: 2006-07-15 00:00:00
Title: Υπόθεση T-131/06: Προσφυγή της  4ης Μαΐου 2006  — Sonia Rykiel Création et Diffusion de Modèles κατά ΓΕΕΑ

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/28
            
         Προσφυγή της 4ης Μαΐου 2006 — Sonia Rykiel Création et Diffusion de Modèles κατά ΓΕΕΑ
   (Υπόθεση T-131/06)
   (2006/C 165/55)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Sonia Rykiel Création et Diffusion de Modèles (Παρίσι, Γαλλία) (εκπρόσωπος: E. Baud, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cuadrado S.A. (Paterna, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 30ής Ιανουαρίου 2006, R 329/2005-1·
            
         
               —
            
            
               Να καταδικάσει το ΓΕΕΑ και, ενδεχομένως, τον παρεμβαίνοντα, στα δικαστικά έξοδα.
            
         Λόγοι και κύρια επιχειρήματα
   
      Αιτούσα την καταχώριση κοινοτικού σήματος: Sonia Rykiel Création et Diffusion de Modèles.
   
      Κοινοτικό σήμα προς καταχώριση: το εικονιστικό σήμα «SONIA SONIA RYKIEL» για προϊόντα των κλάσεων 3, 9, 14, 18 και 25 (αίτηση καταχωρίσεως κοινοτικού σήματος αριθ. 1035625).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Cuadrado, S.A.
   
      Αντιταχθέν δικαίωμα επί σήματος ή σημείου: τα εθνικά σήματα «SONIA» για προϊόντα των κλάσεων 24 και 25.
   
      Απόφαση του τμήματος ανακοπών: Απόρριψη της ανακοπής όσον αφορά τα προϊόντα της κλάσεως 25.
   
      Απόφαση του τμήματος προσφυγών: εξαφάνιση της αποφάσεως του τμήματος ανακοπών και απόρριψη της αιτήσεως καταχωρίσεως σήματος για όλα τα προϊόντα της κλάσεως 25 που αυτό καλύπτει.
   
      Λόγοι ακυρώσεως: παράβαση των άρθρων 43, παράγραφος 3, και 8, παράγραφος 1, στοιχείο β', του κανονισμού 40/94.